
ХАТТАМА
Қазақстан Республикасы Өнеркәсіп және құрылыс вице-министрінің
Батыс Қазақстан облысының халқымен кездесуі
Орал қаласы 					№ ______ 		2026 жылғы 1 қазан
Төрағалық етті:                                              Қазақстан Республикасының
Өнеркәсіп және құрылыс вице-министрі
Қ.Ж. Қажкенов 
Қатысқандар 						(тізім бойынша)
1. Халықпен кездесу қорытындысы бойынша
1. Қала құрылысы және тұрғын үй-коммуналдық саясат департаменті 2026 жылғы 1 қарашаға дейінгі мерзімде «Отбасы банкпен» бірлесіп тұрғын үй кезегінде тұрған жетім балалар санатындағы азаматтарға тұрғын үй беру тетіктері мен кейстерін пысықтасын. 
2. Құрылыс және тұрғын үй-коммуналдық шаруашылық істері комитеті 2026 жылғы 1 қарашаға дейінгі мерзімде өтініш берушінің өрт қауіпсіздігі бойынша ғылыми-техникалық құжаттама бөлігіндегі ұсынысын қарасын.
3. Өнеркәсіп комитеті 2026 жылғы 16 қазанға дейінгі мерзімде өтініш берушіге үшінші елдерден жеке пайдалану үшін әкелінген М1б санатындағы автомобильдерді ресімдеу тәртібі туралы түсіндірме берсін.
4. Құрылыс және тұрғын үй-коммуналдық шаруашылық істері комитеті Батыс Қазақстан облысының әкімдігімен бірлесіп оны тиісті пайдалану мен қызмет көрсетуді қамтамасыз ету үшін кейіннен "Батыс Су Арнасы" ЖШС балансына бере отырып, иесіз КСС-ті коммуналдық меншікке қабылдау мәселесін пысықтасын.
5. Батыс Қазақстан облысының әкімдігі 2026 жылғы 16 қазанға дейінгі мерзімде азамат Нұрымның тұрғын үйдің жанында полигон салынуына байланысты су тасқыны кезеңінде тұрғын үйді жүйелі түрде су басу мәселесі жөніндегі өтінішін жеке зерделесін және қажетті шаралар қабылдасын.
6. Цифрлық трансформация департаменті 2026 жылғы 16 қазанға дейінгі мерзімде өтініш берушіге құрылыс саласындағы ақпараттық жүйенің жұмыс істеуі бөлігінде түсіндірме берсін.
7. Батыс Қазақстан облысының әкімдігі 2026 жылғы 1 қарашаға дейінгі мерзімде апатты және тозығы жеткен тұрғын үйлер, оның ішінде Орал қаласы, Қ.Аманжолов көшесі, 32-үй мекенжайындағы тұрғын үй бойынша мәселелерді қарасын. Комиссиялық тексеру жүргізіп, заңнамада белгіленген тәртіппен үйді апатты деп тану және тұрғындарды одан әрі көшіру мәселесін қарастырсын.

2. Азаматтарды қабылдау қорытындысы бойынша
1) Өтініш беруші М.Р.Қызылбасовтың жетім балалар санатындағы тұрғын үй мәселесіне қатысты осы мәселе бойынша түсініктемелер берілді.
Батыс Қазақстан облысының тұрғын үй-коммуналдық шаруашылық басқармасы Отбасы банкпен бірлесіп, тұрғын үйге 2%-бен жеңілдетілген кредит алуға жәрдем көрсету тетігін пысықтасын.
2) Өтініш беруші А.Өтебалиеваның тұрғын үй мәселесіне қатысты осы мәселе бойынша түсініктемелер берілді. 
Батыс Қазақстан облысының тұрғын үй-коммуналдық шаруашылық басқармасы Отбасы банкпен бірлесіп, жеңілдетілген ипотекалық бағдарламаға қатысу мүмкіндігін қарастырсын. Отбасы банкi қабылдау өткiзсiн және Министрлiкке ұсыныстар ұсынсын.
3) Өтініш беруші А.Х.Шагированың Орал қаласы, Самал көшесі, 102-үй, 12-пәтер мекенжайында орналасқан коммуналдық тұрғын үйді жекешелендіруге қатысты өтініші бойынша ауызша түсініктемелер берілді.
Екінші мәселе бойынша – Орал қаласы, Зачаганск шағын ауданы, 24-үй, 16-пәтер мекенжайындағы жаңа кредиттік тұрғын үй құрылысына қатысты.
Батыс Қазақстан облысының мемлекеттік сәулет-құрылыс бақылау басқармасы орындалған құрылыс жұмыстарының сапасын тексерсін, бұзушылықтар анықталған жағдайда мердігерге кепілдік мерзімі шеңберінде барлық анықталған ақауларды жоюға міндеттесін. Бұл мәселе бақылауға алынсын.
4) Өтініш берушілер: С.С. Әділов, Б.Т. Кентұғаев, Ж.М. Қалипова, Ғ.Б.Шонбаева, Г.С. Қрыкбаева, Ж.З. Мусина, Л.Т. Қабес, Е.А.Карманова, Е.Х.Батабиев, Д.Ертілеу Қ.Қ. Қоғабай, А.Қ. Әмірова, Е.А. Мұхтарова, А.И. Тащанов, Т.С. Қажығожиев, Д.Е. Исламғалиева жеке қабылдауға белгіленген уақытта келген жоқ, келмеу себептері туралы хабарламады.
5) Осы хаттаманың орындалуын бақылауды өзімде қалдырамын.

